**EŞTI CEA MAI FRUMOASĂ**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EŞTI CEA MAI FRUMOASĂ

Eşti cea mai frumoasă femeie,

Cu mintea te mângâi de-o viaţă.

Ţi-s ochii ca marea Egee.

Dispar dimineaţa în ceaţă.

Ţi-s buzele dulci şi fierbinţi,

Mă arde a lor amintire.

Nu-mi trebuie noi biruinti.

Mi-ajunge această iubire!

Mi-eşti ultima Cale Lactee

De care memoria mă leagă.

Frumoasă şi scumpă idee,

Te-am vrut pentru-o viaţă întreagă.

De ce trebuia să mă minţi?

La ce-ţi foloseşte că sufăr?

Atât de duios ştii s-alinţi

Cu palme - petale de nufăr!

Eşti cea mai frumoasă femeie,

Ţi-s buzele dulci şi fierbinţi.

Mi-eşti ultima Cale Lactee.

De ce trebuia să mă minţi?